Denso

Denso aŭ volumena maso (simbolo: ρ, la greka rho) esprimas la rilaton de la maso de certa kvanto da substanco al ĝia volumeno. Ju pli granda la volumena maso de objekto estas, des pli granda ĝia maso en difinita volumeno. La meza volumena maso de objekto egalas ĝian tutan mason dividitan per ĝia tuta volumeno.

La SI-unuo de volumena maso estas la kilogramo en kuba metro (kg/m3), kaj ĝia formulado estas:

kie
 ρ estas la volumena maso de la objekto, mezurata en kilogramoj en kuba metro,
 m estas la tuta maso de la objekto, mezurata en kilogramoj,
 V estas la tuta volumeno de la objekto, mezurata en kubaj metroj.

Relativa denso estas sendimensia fizika grando esprimanta la rilaton de la maso de certa volumeno de la substanco al la maso de sama volumeno da pura akvo (je ), aŭ da aero (je  kaj 1 atm, vidu la tekston aerdenso), se temas pri gaso.

Solidaj korpoj havas en kg/m³ relative grandan volumenan mason;
tial kelkaj preferas la malnovan unuon g/cm³, ĉar 1000 kg/m³ = 1 g/cm³.
Jen ekzemploj por la volumena maso de kelkaj kemiaj elementoj
kaj aliaj substancoj:

Substanco  Volumena maso en kg/m³ Iridio  22.650        Osmio  22.610 Plateno  21.450 Oro  19.320 Volframo  19.250 Uranio  18.050 Hidrargo  13.545 Rodio  12.400 Paladio  12.000 Plumbo  11.340 Arĝento  10.490 Bismuto  9.800 Kupro  8.950 Nikelo  8.900 Kadmio  8.600 Fero  7.860 Stano  7.280 Zinko  7.130 Kromo  6.920 Antimono  6.700 Titano  4.500 Karbono  3.510 Aluminio  2.700 Silicio  2.330 Sulfuro  2.070 Fosforo  1.823 Berilio  1.800 Magnezio  1.733 Mara akvo  1.025 Pura akvo (ĉe ) 1.000 Glacio (ĉe )  0.917 Kalio  0.890 Etanolo  0.790 Benzino  0.680

 Vidu ankaŭ 
 Densanomalio
 Energia denseco
 Kurenta denseco
 Lineara denseco
 Surfaca denseco
 Ŝarga denseco
 Denseco de Planck